Ловы доўжыліся цэлы тыдзень. Звярыны рознага гатунку было набіта без ліку. A штовечар уся грамада весела засядала за сталы, што ўгіналіся пад цяжарам сярэбраных паўміскаў, перапоўненых разнастайнымі стравамі, і лішне дадаваць, што елі па-паляўніцку, a пілі па-радзівілаўску. Калі апаражнялі цэлыя палкі настаўленых на сталах бутэлек, y сталовую залу ўцягвалі бочкі на колах, акаваныя сярэбранымі абручамі.